Parlament de Tolosa - Wikipèdia

# Parlament de Tolosa

### Un article de Wikipèdia, l'enciclopèdia liura.

Lo parlament de Tolosa foguèt mes en plaça a Tolosa en 1443 per Carles VII.

Aqueste parlament es una cort de justícia repres sul modèl del de París, creat per sant Loís per jutlar en ampèl al nom del rei. Lo parlament de Tolosa dèu fòrça a l'accion menada pels Estats del Lengadòc, que dempuèi longtemps lo reclamavan, al nom de l'alhuènhament del parlament de París e de l'especificitat del drech meridional.

Lo parlament de Tolosa será doncas lo primièr del genre creat en província. Espandís al començament son ressòrt del Ròse a l'Atlantic, dels Pirenèus al Massiu Central, mas la creacion del parlament de Bordèus, en 1462, li lèva la Guiana, la Gasconha, las Lanas, l'Agenés, lo Bearn e lo Peiregòrd.

Lo 4 de junh de 1444, lo parlament novèl de Tolosa s'installa dins una sala del castèl narbonés, mas sa dintrada solanela aurá luòc pas que l'11 de novembre seguent. Tractará d'afars civilas, criminalas e eclesiasticas nombrosas dont l'Afar Calas. Lo 9 de mars de 1762, Jean Calas es condamnat a mòrt pel Parlament de Tolosa.

Amb la Revolucion francesa, lo parlament de Tolosa dispareis coma los Capitols de Tolosa.

Recuperat(ada) de "http://oc.wikipedia.org../../../p/a/r/Parlament_de_Tolosa_c551.html"

Categorias de la pagina: Tolosa

##### Views

- Article
- Discussion
- Version actuala

##### Recercar

##### Autras lengas

- Français